Bratislava

thumb|St.Martinin katedraali Bratislava on Slovakian pääkaupunki.

Lentämällä
Suomesta ei ole suoria lentoyhteyksiä Bratislavaan mutta kylläkin sekä Finnairilla että Austian Airlinesilla Wienin lentokentälle, joka sijaitsee 60 kilometriä Bratislavasta (autolla 40 minuuttia, bussilla ja junalla noin tunti). Bratislavan lentokentältä lennetään mm. Prahaan, ja kenttää käyttävät lukuisat halpalentoyhtiöt, mm. Ryanair.

Wienin lentokentältä tai Wienistä bussilla
Lentokentältä lähtee heti terminaalin edestä kahden bussiyhtiön busseja Bratislavaan: Blaguss ja slovakialainen postibussi. Vuoroja on päiväsaikaan suunnilleen kerran tunnissa tai puolessatoista. Matkan voi maksaa kuljettajalle, joka veloittaa euron verran matkalaukustakin. Matka maksaa esim. 7.50. Edestakainen lippu maksaa esim. 13 euroa. Bratislavassa Blaguss tulee Novy mostin (Uuden sillan) pysäkille ja jatkaa matkaa linja-autoaseman kautta lentokentälle. Postibussi ajaa suoraan linja-autoasemalle (autobusová stanica). Kuljettajat puhuvat ainakin saksaa, mutta yleensä vähän englantiakin.

Blagussin bussia voi käyttää myös Wienin-matkaan tai Wienistä Bratislavan-matkaan, sillä se vie Bratislavasta Wienin keskustan lähelle Südbahnhofille.

Blaguss kulkee moottorietietä, postibussi hauskempaa tavallista tietä pienten kylien ja mm. Hainburgin läpi.

Autolla
Autolla on hankala liikkua vanhassakaupungissa ja keskustassa. Parkkipaikat ovat kortilla ja yksisuuntaiset kadut tekevät paikasta toiseen liikkumisen hankalaa. Kannattaa käyttää parkkihalleja ja maksullisia parkkialueita, joille yleensä mahtuu (Gondova-kadulla vanhan sillan eli Starý mostin kupeessa, hotelli Kievin vieressä Spitalska-kadulla, Eurovea-ostoskeskuksessa tai Aupark-ostoskeskuksessa, josta sillan yli kävellen tai bussilla keskustaan). Parkkimaksu voi olla esim. 2 - 3,10 tunnilta tai ostoskeskuksissa muutaman tunnin ilmainen.

Muuten autolla liikkuminen ei juuri ole sen kummempaa kuin Helsingissäkään. Parkkipaikoista on monin paikoin pulaa.

Bussilla, raitiovaunulla, johdinautolla
Bussilipun voi ostaa kätevästi keltaisesta automaatista, joka on melkein joka pysäkillä. Automaatissa on ohjeet myös englanniksi. Matka määritellään ajan mukaan. 15 minuutin lippu maksaa 70 senttiä, 60 (sunnuntaina 90) minuutin lippu 90 senttiä. Jos tiedät, mille pysäkille olet menossa, voit laskea pysäkkiaikataulusta ajan. Lippuja myyvät myös monet lehtikioskit. - Yli 70-vuotiaat matkustavat Bratislavassa ilmaiseksi.

Lippu leimataan bussissa / johdinautossa / raitiovaunussa. Voit vaihtaa niin moneen bussiin kuin haluat lipun voimassaoloaikana.

Lähes kaikissa busseissa ja raitiovaunuissa on reittinäyttö ja / tai kuulutus.

Pysäkillä on myös reittikartta. Liikennelaitoksen hyvillä sivuilla on kaikki tieto, ja sivut saa myös englanniksi (etsi sivut www.imhd.bratislava.sk).

Raitiovaunu- ja bussireitit ovat pitkiä, eli matkalla näkee paljon. Pitkä matka voi viedä myös 2. vyöhykkeelle (pasmo).

Jos tulet kaupunkiin linja-autolla, bussi 70 vie bussiaseman eteläpäädystä rantaa pitkin länteen kohti Nový mostia eli uutta siltaa. Se on hyvä pysäkki jäädä pois, kun menee historialliseen eli kävelykeskustaan.

Jos tulet kaupunkiin junalla pääasemalla, ota raitiovaunu 13 ja jää pois NSP:llä. (Tällä hetkellä korvaavia vuoroja remontin takia?)

Jos tulet kaupunkiin junalla Wienistä Petrzalkan asemalle, aseman edessä oikealla on bussipysäkki, ja ainakin toinen busseista menee keskustaan. Asemarakennuksen lehtimyymälästä voi ostaa bussilippuja ja kaupungin kartan.

Metrolla
Bratislavassa ei ole metroverkostoa.

Näe

 * 


 * Michalska brana


 * Sininen kirkko


 * 


 * 


 * 


 * torit


 * ufo


 * televisiotorni


 * Slavica


 * museo Panska-kadulla


 * Danubiana-museo


 * Devin


 * Andy Warholia Modrassa

Tee
Bratislavasta voi kätevästi tehdä päiväretken Itävallan pääkaupunkiin Wieniin junalla tai bussilla (ks. kohta Tulo, Wienistä).

Osta

 * Eurovea, uusin ja komein ostoskeskus lähinnä historiallista keskustaa Tonavan rannassa. On parkkihalli, elokuvateatteri, paljon kahviloita ja ravintoloita, joissa isot rantaterassit.


 *  Tässä kauppakeskuksessa on myös elokuvateatteri.

Elokuvateatteri.
 * Polus-ostoskeskus on tavoitettavissa keskustasta raitiovaunuilla 4 ja 2. (pysäkin nimi Polus)


 * Avion-ostoskeskus sijaitsee Ikean kanssa samalla alueella, ja lähellä on rakennus- ja puutarhatuotteiden iso myymälä Hornbach.


 * 


 * kirppari on aika uusi asia Bratislavassa, mutta viikonloppuisin sellainen toimii ...


 * vanhassa kaupungissa on jokunen second hand -liike; enemmän niitä (vaatteita) on suunnalla ...

Tuliaisia
Slovakialaisia alkoholijuomia ei saa Wienin lentokentältä! Sekä puna- että valkoviinejä on runsaasti, ja historiallisessa keskustassa ja joissakin ostoskeskuksissa on asiantuntevia viinimyymälöitä. Väkevä juoma borovica on slivovitsin tapainen kirkas viina, usein esim. katajalla maustettu. Harvoista paikoista saa medovinaa eli hunajaviiniä, joka on maailman vanhin viini, makea, maistuu kesällä kylmänä ja talvella lämmitettynä. Yleensä Hlavne namestien eli päätorin matkamuistomyymälöistä yhdessä on medovinaa, samoin Devinin linnan edustalla ja joskus ostoskeskusten käytävämyymälöissä (ainakin Avionissa); kätevästi myös pienehköjä pulloja. Slovakialaisia oluita on runsaasti, kärkimerkki on Zlaty Bazant (Urquel on tsekkiläinen).

Todella aito ja vain slovakialainen asia on loksa, perunalettu - sitä ei muualta saa. Ruokakaupasta voi ostaa vakuumiin pakattuja "kotitekoisia" loksia kylmäaltaasta (suunta pitsapohjat, voitaikinat, eli joskus joutuu etsimään). Loksan täytteeksi pannaan suolaista (paistettua linnunmaksaa tms.) tai makeaa (unikonsiemenmössöä, omenasosetta tms.). Loksat ovat todella hyviä välipaloja, mutta normaalisti niitä voi ostaa vain torilta. Joulutorilla niitä on runsaasti, samoin tapahtumissa.

Syö
Aito ja vain Slovakiasta saatava: loksa eli perunalettu, jonka sisälle pannaan suolaista (ankan lihaa, paistettua linnunmaksaa tms.) tai makeaa (unikonsiementahnaa, nutellaa tms.).Jos turisti ei satu Bratislavaan joulutorille, hän voi löytää loksia vain paikalliseen ruokaan erikoistuneista tai hanhea tarjoavista ravintoloista tai isolta ruokatorilta (sieltä yleensä ilman täytettä). Kannattaa ehdottomasti maistaa kun saa!

Juo
Slovakialaiset mineraalivedet ovat hyviä! Poreita on kohtuullisesti, ei turhan tanakasti.

Kahvilat
Hienojen kahviloiden aika on menneisyydessä. Siitä kertoo hiukan kahvila Meyer Hlavne namestien kulmassa.

Tällaista ei ole Suomessa: juo suklaata. Suklaakahvila Michalska Branan alapuolella (ja toinen, uusi liike NSP:n yläkulmassa vinosti pääpostia vastapäätä) tarjoaa yli 50 erilaista kuumaa suklaajuomaa ja saman määrän kahveja sekä suklaakonvehteja. Esimerkiksi annoksessa meksikanska (kuumaa suklaata ja chiliä) lusikka lähes seisoo suklaassa.

Pysy turvassa
Bratislava on turvallinen kaupunki, koska se on pieni ja rikollisuutta on vähän. Normaalia varovaisuutta noudatten tietysti!

Pysy terveenä
Vettä voi juoda! Kalkki maistuu, mutta hygieniasyistä ei tarvitse ostaa pullovettä.

Ota yhteyttä

 * 

Jatka matkaa

 * Wien, 60 kilometriä Bratislavasta länteen. Junalla Bratislava-Wien-Bratislava maksaa alle 11 euroa, yhteen suuntaan matka kestää 1 h 30 min.


 * Praha, 310 kilometriä Bratislavasta luoteeseen. Junalla matka kestää n. 5 tuntia.


 * Budapest ja Györ Unkarissa. Budapestiin pääsee kätevästi junalla (useita vuoroja) ja hyvin halvalla Students´Agencyn bussilla (kaksi päivittäistä vuoroa, edestakainen matka 9 e, sisältää kahvit, ajoaika runsaat kaksi tuntia, pysähtyy perillä keskustan ulkopuolella mutta metroaseman vieressä; liput ostettava etukäteen netistä tai toimistosta).



Bratislava Bratislava Bratislavo Bratislava Pozsony Bratislava ブラチスラヴァ Bratislava Bratislava Bratislava Братислава Bratislava